pythainlp/thai-wiki-dataset-v3 huggingface dataset:
ตำบลหนองน้ำใส (อำเภอสีคิ้ว)

หนองน้ำใส เป็นตำบลหนึ่งในอำเภอสีคิ้ว จังหวัดนครราชสีมา องค์กรปกครองส่วนท้องถิ่นที่ครอบคลุมพื้นที่ตำบลหนองน้ำใสทั้งตำบล คือ เทศบาลตำบลหนองน้ำใส
== ภูมิศาสตร์ ==
ตำบลหนองน้ำใสตั้งอยู่ทิศตะวันตกของจังหวัดนครราชสีมา ระยะทางห่างจากศาลากลางจังหวัดประมาณ 82 กิโลเมตร พื้นที่ทางกายภาพเป็นพื้นที่ราบเชิงเขาสลับที่ราบสูง ซึ่งส่วนใหญ่เป็นพื้นที่ป่าสงวนแห่งชาติและที่ราชพัสดุ มีพื้นที่ประมาณ 101 ตารางกิโลเมตร หรือ 63,125 ไร่ มีอาณาเขตติดต่อดังนี้
ทิศเหนือ ติดต่อกับตำบลดอนเมือง อำเภอสีคิ้ว
ทิศตะวันออก ติดต่อกับตำบลหนองหญ้าขาว อำเภอสีคิ้ว
ทิศใต้ ติดต่อกับตำบลคลองไผ่ (เขตองค์การบริหารส่วนตำบลคลองไผ่) อำเภอสีคิ้ว
ทิศตะวันตก ติดต่อกับตำบลลำพญากลาง อำเภอมวกเหล็ก จังหวัดสระบุรี
== ประวัติ ==
เทศบาลตำบลหนองน้ำใสจัดตั้งเมื่อวันที่ 18 กรกฎาคม 2551 ตามประกาศกระทรวงมหาดไทย เรื่อง จัดตั้งองค์การบริหารส่วนตำบลหนองน้ำใส อำเภอสีคิ้ว จังหวัดนครราชสีมา เป็นเทศบาลตำบลหนองน้ำใส
== การปกครอง ==
ตำบลหนองน้ำใส แบ่งการปกครองออกเป็น 10 หมู่บ้าน คือ
หมู่ที่ 1 หนองน้ำใส
หมู่ที่ 2 ไทรงาม
หมู่ที่ 3 หนองไทร
หมู่ที่ 4 หนองเกตุ
หมู่ที่ 5 ใหม่สามัคคี
หมู่ที่ 6 คลองไทร
หมู่ที่ 7 สง่าพัฒนา
หมู่ที่ 8 โนนกระถินศรีประทาน
หมู่ที่ 9 คลองแจ้ง
หมู่ที่ 10 โนนเพชร
หมู่ที่ 11 หนองผักบุ้ง
หมู่ที่ 12 ราษฎร์พัฒนา
หมู่ที่ 13 เขากระโดน
หมู่ที่ 14 ดงเค็ง
หมู่ที่ 15 ซับนํ้าทิพย์
หมู่ที่ 16 ชุมสามเรณู
หมู่ที่ 17 ทรัพย์ทวี
หมู่ที่ 18 ทับ 6 พัฒนา
== อ้างอิง ==
== แหล่งข้อมูลอื่น ==
เว็บไซต์เทศบาลตำบลหนองน้ำใส 
หนองน้ำใส
หนองน้ำใส
รัฐซัคเซิน-อันฮัลท์

รัฐซัคเซิน-อันฮัลท์ (Sachsen-Anhalt) หรือ รัฐแซกโซนี-อันฮัลต์ (Saxony-Anhalt) เป็นหนึ่งในสิบหกรัฐของประเทศเยอรมนี มีพื้นที่  20,447 ตร.กม. (7,895 ตร.ไมล์) เมืองหลวงของรัฐคือเมืองมัคเดอบวร์ค
== อ้างอิง ==
ซัคเซิน-อันฮัลท์
รัฐและดินแดนที่ก่อตั้งในปี พ.ศ. 2533
รัฐซัคเซิน-อันฮัลท์
รัฐซาร์ลันท์

รัฐซาร์ลันท์ (Saarland, , ; Sarre ) เป็นหนึ่งในสิบหกรัฐของประเทศเยอรมนี มีเมืองหลวงของรัฐคือเมืองซาร์บรึคเคิน รัฐมีพื้นที่ 2570 ตร.กม. มีประชากร 1,045,000 คน เป็นรัฐที่เล็กที่สุดในเยอรมนีทั้งในแง่พื้นที่และประชากร รัฐมีชายแดนติดกับประเทศฝรั่งเศสและประเทศลักเซมเบิร์ก
==ประชากร==
== อ้างอิง ==
==แหล่งข้อมูลอื่น==
Long, Bronson. No Easy Occupation: French Control of the German Saar, 1944-1957 (Boydell & Brewer, 2015).
Wiskemann, Elizabeth. "The Saar" History Today (Aug 1953) 3$8 pp 553–560.
Official governmental portal
Statistics office
Describes the contest for the Saar over the centuries.
ซาร์ลันท์
รัฐและดินแดนที่ก่อตั้งในปี พ.ศ. 2500
รัฐซาร์ลันท์
ตำบลรังกาใหญ่

รังกาใหญ่ เป็นตำบลหนึ่งในอำเภอพิมาย จังหวัดนครราชสีมา มีองค์กรปกครองส่วนท้องถิ่น คือ เทศบาลตำบลรังกาใหญ่ ซึ่งครอบคลุมพื้นที่ทั้งหมดของตำบล
== ที่ตั้งและอาณาเขต ==
ตำบลรังกาใหญ่ตั้งอยู่ทางทิศตะวันออกเฉียงใต้ของอำเภอพิมาย ห่างจากที่ว่าการอำเภอพิมายประมาณ 10 กิโลเมตร และห่างจากศาลากลางจังหวัดนครราชสีมาประมาณ 70 กิโลเมตร ตำบลรังกาใหญ่มีพื้นที่ทั้งหมด 74.346 ตารางกิโลเมตร หรือ 46,466.25 ไร่
ทิศเหนือ ติดต่อกับตำบลท่าหลวง (เขต อบต.ท่าหลวง) อำเภอพิมาย จังหวัดนครราชสีมา
ทิศตะวันออก ติดต่อกับตำบลโบสถ์ (เขต อบต.โบสถ์) อำเภอพิมาย และตำบลหลุ่งตะเคียน (เขต อบต.หลุ่งตะเคียน) อำเภอห้วยแถลง จังหวัดนครราชสีมา
ทิศใต้ ติดต่อกับตำบลนิคมสร้างตนเอง (เขต อบต.นิคมสร้างตนเอง) อำเภอพิมาย จังหวัดนครราชสีมา
ทิศตะวันตก ติดต่อกับตำบลในเมือง (เขต อบต.ในเมือง) อำเภอพิมาย จังหวัดนครราชสีมา
== ประวัติ ==
ตำบลรังกาใหญ่มีทั้งหมด 20 หมู่บ้าน เดิมขึ้นกับตำบลในเมือง อำเภอพิมาย จังหวัดนครราชสีมา เมื่อวันที่ 1 ธันวาคม 2501 ได้แยกออกมาเป็นตำบลรังกาใหญ่ โดยมีกำนันพรม กาศก้อง เป็นกำนันคนแรก
วันที่ 19 มกราคม 2539 ได้มีการยกฐานะจากสภาตำบลรังกาใหญ่ เป็น องค์การบริหารส่วนตำบลรังกาใหญ่ และเมื่อวันที่ 18 กรกฎาคม 2551 องค์การบริหารส่วนตำบลรังกาใหญ่ ได้ยกฐานะเป็น เทศบาลตำบลรังกาใหญ่
== หมู่บ้าน ==
ตำบลรังกาใหญ่แบ่งการปกครองออกเป็น 20 หมู่บ้าน คือ
หมู่ที่ 1 บ้านพุทรา
หมู่ที่ 2 บ้านฉกาจ
หมู่ที่ 3 บ้านช่องโค
หมู่ที่ 4 บ้านรังกาใหญ่
หมู่ที่ 5 บ้านตะปัน
หมู่ที่ 6 บ้านหนองน้ำกิน
หมู่ที่ 7 บ้านรังกาน้อย
หมู่ที่ 8 บ้านหนองโสมง
หมู่ที่ 9 บ้านพุทรา
หมู่ที่ 10 บ้านนิคมพัฒนา
หมู่ที่ 11 บ้านนิคมสามัคคี
หมู่ที่ 12 บ้านหนองรัง
หมู่ที่ 13 บ้านตะปัน
หมู่ที่ 14 บ้านพุทราพัฒนา
หมู่ที่ 15 บ้านตะปันสามัคคี 1
หมู่ที่ 16 บ้านสามัคคี
หมู่ที่ 17 บ้านหนองคูประชาสรรค์
หมู่ที่ 18 บ้านหนองโสมงพัฒนา
หมู่ที่ 19 บ้านตะปันประชาสรรค์
หมู่ที่ 20 บ้านหนองไทร
== โรงเรียน ==
โรงเรียนบ้านฉกาจ – ช่องโค
โรงเรียนพิมายสามัคคี 1
โรงเรียนบ้านพุทรา
โรงเรียนนิคมสร้างตนเองพิมาย ๕
โรงเรียนพิมายดำรงวิทยาคม
== โรงพยาบาลส่งเสริมสุขภาพตำบล ==
ในตำบลรังกาใหญ่ มีสถานีอนามัย 2 แห่ง และยกฐานะเป็นโรงพยาบาลส่งเสริมสุขภาพตำบล
โรงพยาบาลส่งเสริมสุขภาพตำบล รังกาใหญ่ ตำบลรังกาใหญ่
โรงพยาบาลส่งเสริมสุขภาพตำบล นิคมฯ 2 ตำบลรังกาใหญ่
== วัด ==
ตำบลรังกาใหญ่ มีวัดจำนวนทั้งสิ้น 7 แห่ง คือ
วัดรังกาใหญ่ (จากเดิมชื่อวัดการเวก)
วัดใหม่สามัคคีฉกาจช่องโค
วัดบ้านตะปัน
วัดบ้านพุทรา
วัดนิคมพัฒนาราม
วัดใหม่สุนทริการาม (วัดป่าตะปัน)
วัดวิปัสสนารังกาใหญ่ (วัดป่ารังกา)
== การคมนาคม ==
ทางหลวงแผ่นดินหมายเลข 2175 หรือ ถนนสายพิมาย–ชุมพวง
== อ้างอิง ==
== แหล่งข้อมูลอื่น ==
เว็บไซต์เทศบาลตำบลรังกาใหญ่ 
รังกาใหญ่
รังกาใหญ่
รังกาใหญ่
มิยาซากิ (เมือง)

มิยาซากิ  เป็นเมืองหลวงของจังหวัดมิยาซากิบนเกาะคีวชู ประเทศญี่ปุ่น ยกฐานะเป็นเทศบาลนครเมื่อวันที่ 1 เมษายน ค.ศ. 1924 จากการรวมเมืองทาโนะ เมืองซาโดวาระ และเมืองทากาโอกะเข้ากับเมืองมิยาซากิเดิม
== แหล่งข้อมูลอื่น ==
เว็บไซต์ทางการนครมิยาซากิ 
อนุสาวรีย์การจู่โจมมิยาซากิ 
 
นครในจังหวัดมิยาซากิ
เมืองท่าในประเทศญี่ปุ่น
รายพระนามเจ้านายไทยที่ทรงลาออกจากฐานันดรศักดิ์

รายพระนามพระบรมวงศานุวงศ์ฝ่ายใน ในราชวงศ์จักรี ที่ได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์ เพื่อเสกสมรสกับสามัญชน หรือด้วยเหตุผลบางประการ และบางองค์ก็ถูกถอดออกจากฐานันดรศักดิ์ เนื่องจากทรงกระทำความผิด
==  ประวัติ ==
การอภิเษกสมรสของเจ้านายฝ่ายใน ในสมัยก่อนไม่เป็นที่นิยมมากนัก โดยหลายพระองค์มิได้อภิเษกสมรสตลอดพระชนม์ชีพ เพราะไม่อาจเลือกคู่ครองเองได้ และจะต้องอภิเษกสมรสกับผู้ที่มีฐานันดรศักดิ์สูงกว่า หรือเท่าเทียมกันเท่านั้น แต่ภายหลังการเปลี่ยนแปลงการปกครองจากระบอบสมบูรณาญาสิทธิราชย์เป็นระบอบประชาธิปไตย ซึ่งทำให้โครงสร้าง และระบบระเบียบด้านต่าง ๆ เปลี่ยนแปลงไป โดยเจ้านายฝ่ายในมีสิทธิในการเลือกคู่ครองได้ โดยส่วนมากเป็นหม่อมเจ้าหญิง ได้กราบบังคมลาออกจากฐานันดรศักดิ์แห่งราชวงศ์ เพื่อสมรสกับสามัญชน ตามที่กฎมณเฑียรบาลว่าด้วยการสมรสพระราชวงศ์ แก้ไขเพิ่มเติม พุทธศักราช 2475 มาตรา 4 กล่าวว่า "เจ้าหญิงองค์ใด ถ้าจะทำการสมรสกับผู้อื่น ซึ่งมิใช่เจ้าในพระราชวงศ์ อันเป็นการไม่ต้องด้วยพระราชประเพณีนิยม ท่านว่าต้องกราบถวายบังคมลาออกจากฐานันดรศักดิ์แห่งพระราชวงศ์เสียก่อน"
== เจ้านายฝ่ายในที่ถวายบังคมลาออกจากฐานันดรศักดิ์==
เจ้านายฝ่ายในในราชวงศ์จักรีที่ได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์
===รัชสมัยพระบาทสมเด็จพระปกเกล้าเจ้าอยู่หัว===
===รัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร===
===รัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร===
==เจ้านายที่ถูกถอดออกจากฐานันดรศักดิ์ ==
เจ้านายในราชวงศ์จักรี ที่ถูกถอดออกจากฐานันดรศักดิ์แห่งพระราชวงศ์
== ดูเพิ่ม ==
พระยศเจ้านายไทย
การเฉลิมพระยศเจ้านาย
รายพระนามเจ้านายที่ได้รับการเฉลิมพระยศในสมัยกรุงรัตนโกสินทร์
== อ้างอิง ==
== หนังสือสำหรับค้นคว้าเพิ่มเติม ==
กัลยาณิวัฒนา, สมเด็จพระเจ้าพี่นางเธอ กรมหลวงนราธิวาสราชนครินทร์ เจ้าฟ้า. มหามกุฎราชสันตติวงศ์ พระนามพระราชโอรสธิดา พระราชนัดดา. กรุงเทพฯ : อมรินทร์พริ้นติง แอนด์ พับลิชชิ่ง, 2547.
กัลยาณิวัฒนา, สมเด็จพระเจ้าพี่นางเธอ กรมหลวงนราธิวาสราชนครินทร์ เจ้าฟ้า. จุฬาลงกรณราชสันตติวงศ์ พระนามพระราชโอรส พระราชธิดา และพระราชนัดดา. กรุงเทพฯ : บรรณกิจ 1991, 2548.
ไฟน์สโตน, เจฟฟรีย์. จุฬาลงกรณราชสันตติวงศ์ พระบรมราชวงศ์แห่งประเทศไทย. กรุงเทพฯ : พิษณุโลกการพิมพ์, 2532.
วีระยุทธ ปีสาลี. "'แม่ค้าศักดินา' : การปรับตัวสู่การประกอบอาชีพของเจ้านายสตรีหลังการเปลี่ยนแปลงการปกครอง พ.ศ. 2475," ศิลปวัฒนธรรม 36, 10 (สิงหาคม 2558), หน้า 72-89.
ศุภวัฒย์ เกษมศรี, พลตรี หม่อมราชวงศ์, และรัชนี ทรัพย์วิจิตร. พระอนุวงศ์ชั้นหม่อมเจ้าในพระราชวงศ์จักรี. พิมพ์ครั้งที่ 3, กรุงเทพ : บรรณกิจ 1991,   2549.
เจ้านายที่ทรงลาออกจากฐานันดรศักดิ์แห่งราชวงศ์ไทย
รายชื่อชาวไทย
เคร็ก กอร์ดอน

เคร็ก ซินแคลร์ กอร์ดอน (Craig Sinclair Gordon; เกิดวันที่ 31 ธันวาคม ค.ศ. 1982) เป็นนักฟุตบอลชาวสกอตแลนด์ที่เล่นในตำแหน่งผู้รักษาประตูให้กับฮาร์ตออฟมิดโลเธียน
กอร์ดอนเริ่มต้นอาชีพกับฮาร์ตออฟมิดโลเธียน ต่อมาได้ถูกปล่อยยืมตัวให้กับคาวเดนบีธในฤดูกาล 2001–02 ก่อนที่จะกลับมาเป็นผู้รักษาประตูมือหนึ่งของฮาร์ตส์ระหว่าง ค.ศ. 2003 ถึง 2007 โดยมีส่วนช่วยให้ทีมชนะเลิศสกอตติชคัพในฤดูกาล 2005–06 ต่อมาเขาเขาย้ายไปซันเดอร์แลนด์ในพรีเมียร์ลีกของอังกฤษใน ค.ศ. 2007 ด้วยค่าตัว 9 ล้านปอนด์ (ถือเป็นผู้รักษาประตูชาวบริติชที่ย้ายเข้ามาด้วยค่าตัวสูงสุด)
กอร์ดอนประสบปัญหาอาการบาดเจ็บในช่วงที่อยู่กับซันเดอร์แลนด์และถูกปล่อยตัวจากสโมสรเมื่อหมดสัญญาใน ค.ศ. 2012 หลังจากสองปีที่ไม่ได้ลงเล่นเกมระดับอาชีพ เขาเซ็นสัญญากับเซลติกในเดือนกรกฎาคม ค.ศ. 2014 และพาทีมชนะเลิศลีกสกอตแลนด์ 5 สมัย, สกอตติชคัพ 2 สมัย และสกอตติชลีกคัพ 4 สมัย โดยในฤดูกาล 2016–17 เขาสามารถพาทีมคว้าทริปเปิลแชมป์แบบไร้พ่ายได้ กอร์ดอนย้ายออกจากเซลติกและกลับสู่ฮาร์ตส์ในเดือนมิถุนายน ค.ศ. 2020
กอร์ดอนเป็นผู้รักษาประตูตัวหลักของสกอตแลนด์ระหว่าง ค.ศ. 2004 ถึง 2010 ก่อนที่จะได้รับอาการบาดเจ็บ แต่ก็กลับมาเป็นตัวหลักของทีมชาติอีกครั้งใน ค.ศ. 2014 เขาได้เข้าสู่หอเกียรติยศทีมชาติสกอนแลนด์หลังจากที่ได้ลงเล่นให้กับทีมชาติครบ 50 นัดใน ค.ศ. 2017 เขาได้รับรางวัลนักฟุตบอลยอดเยี่ยมแห่งของสมาคมนักเขียนฟุตบอลสกอตแลนด์ (SFWA) 2 ครั้ง (ใน ค.ศ. 2006 และ 2015) และได้รับการโหวตให้กับผู้เล่นดาวรุ่งยอดเยี่ยมของสกอตติชพรีเมียร์ลีกและสมาคมนักเขียนฟุตบอลสกอตแลนด์ใน ค.ศ. 2004
== อ้างอิง ==
== แหล่งข้อมูลอื่น ==
นักฟุตบอลชาวสกอตแลนด์
นักฟุตบอลทีมชาติสกอตแลนด์
ผู้เล่นสโมสรฟุตบอลซันเดอร์แลนด์
ผู้เล่นในพรีเมียร์ลีก
ผู้เล่นสโมสรฟุตบอลเซลติก
ผู้เล่นสโมสรฟุตบอลฮาร์ตออฟมิดโลเธียน
ผู้เล่นในสกอตติชพรีเมียร์ลีก
ผู้เล่นในสกอตติชพรีเมียร์ชิป
ผู้เล่นในสกอตติชโปรเฟสชันนัลฟุตบอลลีก
ผู้รักษาประตูฟุตบอล
บุคคลจากเอดินบะระ
ผู้เล่นในฟุตบอลชิงแชมป์แห่งชาติยุโรป 2020
โดนต์ครายฟอร์มีอาร์เจนตินา

โดนต์ครายฟอร์มีอาร์เจนตินา เป็นเพลงที่ประพันธ์ทำนองโดยแอนดรูว์ ลอยด์ เวบเบอร์ และคำร้องโดยทิม ไรซ์ มีชื่อเสียงจากละครเวทีเรื่อง เอวิตา (Evita) ละครเพลงเวสต์เอนด์ในปี ค.ศ. 1978 ขับร้องโดยอีเลน เพจ  ซึ่งได้ไปแสดงที่บรอดเวย์ในปีถัดมา ขับร้องโดยแพตตี ลูโพน  และเมื่อแอลัน พาร์กเกอร์ นำมาสร้างเป็นภาพยนตร์ในชื่อเดียวกัน ในปี ค.ศ. 1996 ก็ขับร้องโดยมาดอนนา
เพลงนี้ปรากฏครั้งแรกอยู่ในผลงานอัลบั้ม `Evita ในแนวร็อกโอเปรา วางจำหน่ายในปี ค.ศ. 1976 ขับร้องโดยจูลี โคฟวิงตัน ซิงเกิลเพลงนี้ขึ้นถึงอันดับหนึ่งในประเทศอังกฤษเมื่อเดือนกุมภาพันธ์ ค.ศ. 1977 และขายได้มากกว่าหนึ่งล้านแผ่นในสหราชอาณาจักร 
ต่อมาเมื่อผลงานเพลงประสบความสำเร็จ จึงได้มีการดัดแปลงมาเป็นละครเพลง แต่จูลี โคฟวิงตัน ปฏิเสธที่จะแสดงละครเพลง ผู้จัดจึงให้อีเลน เพจ ผู้รับบทตัวละครอีวา เปรอง ภริยาคนที่สองของฮวน เปรอง อดีตประธานาธิบดีอาร์เจนตินา เป็นผู้ขับร้องแทน โดยปรากฏในองก์ที่สองของเรื่อง เป็นฉากที่เอวิตา ยืนอยู่ที่ระเบียงชั้นบนของทำเนียบประธานาธิบดี ต่อหน้าฝูงชนผู้ให้การสนับสนุน
==อ้างอิง==
ซิงเกิลในปี พ.ศ. 2539
ซิงเกิลในปี พ.ศ. 2519
ซิงเกิลอันดับ 1 ในชาร์ตซิงเกิลแห่งสหราชอาณาจักร
เพลงของมาดอนน่า
ผลงานของ แอนดรูว์ ลอยด์ เวบเบอร์
แลร์รี วอลล์

แลรี่ วอลล์ (Larry Wall) เป็นนักเขียนโปรแกรมและนักประพันธ์ เขาสร้างภาษาสำหรับเขียนโปรแกรม เพิร์ล ในปี 1987
ภาษาเพิร์ล
นักเขียนโปรแกรมชาวอเมริกัน
นักเขียนชาวอเมริกัน
บุคคลจากลอสแอนเจลิส
บุคคลจากซีแอตเทิล
โรคฮีโมฟิเลีย

ฮีโมฟิเลีย (Haemophilia หรือ Hemophilia ในทวีปอเมริกาเหนือ) เป็นความผิดปกติพันธุกรรมกลุ่มหนึ่งซึ่งทำให้ความสามารถควบคุมเลือดจับลิ่มเสื่อม ซึ่งใช้ห้ามเลือดเมื่อหลอดเลือดแตก ฮีโมฟิเลียเอ (การขาดแฟ็กเตอร์จับลิ่ม 8) เป็นความผิดปกติแบบที่พบบ่อยที่สุด พบในประมาณ 1 ในการคลอดชาย 5,000–10,000 คน ฮีโมฟิเลียบี (การขาดแฟ็กเตอร์ 9) เกิดประมาณ 1 ในทารกชายราว 20,000–34,000 คน
เช่นเดียวกับความผิดปกติโครโมโซมเอ็กซ์เชื่อมโยงตามเพศลักษณะด้อยอื่น ๆ โรคฮีโมฟิเลียมักเกิดในชายมากกว่าหญิง เพราะหญิงมีโครโมโซมเอ็กซ์ 2 โครโมโซม แต่ชายมีโครโมโซมเดียว ฉะนั้นยีนที่บกพร่องจึงปรากฏแน่นอนในชายที่มี เนื่องจากหญิงมีโครโมโซมเอ็กซ์ 2 โครโมโซมและโรคฮีโมฟิเลียพบน้อย โอกาสของหญิที่มีสำเนายีนบกพร่องสองสำเนาจึงพบน้อยมาก ฉะนั้น หญิงแทบทั้งหมดเป็นพาหะไร้อาการของโรค พาหะหญิงสามารถรับยีนบกพร่องจากมารดาหรือบิดาก็ได้ หรืออาจเป็นการกลายพันธุ์ใหม่ นอกจากนี้ ฮีโมฟิเลียซีซึ่งไม่เชื่อมโยงตามเพศ เกิดจากการขาดแฟ็กเตอร์จับลิ่ม 11 ซึ่งเกิดได้ทั้งในสองเพศ พบมากกว่าในชาวยิวอัชเคนาซิ (ยุโรปตะวันออก) แต่พบน้อยในกลุ่มประชากรอื่น
ผู้ป่วยโรคฮีโมฟิเลียมีระดับแฟ็กเตอร์จับลิ่ม (clotting factor) ในน้ำเลือดต่ำหรือกัมมันตภาพของแฟ็กเตอร์จับลิ่มซึ่งจำเป็นต่อกระบวนการเลือดจับลิ่มปกติเสื่อม ฉะนั้น เมื่อหลอดเลือดบาดเจ็บ จะเกิดสะเก็ด (scab) ชั่วคราวได้ แต่การขาดแฟ็กเตอร์จับลิ่มทำให้ไม่มีการเกิดไฟบริน (fibrin) ซึ่งจำเป็นต่อการคงลิ่มเลือด ผู้ป่วยโรคฮีโมฟิเลียมิได้เลือดไหลรุนแรงกว่าผู้ไม่ป่วย แต่เลือดไหลเป็นเวลานานกว่ามาก ในผู้ป่วยโรคฮีโมฟิเลียรุนแรง แม้การบาดเจ็บเล็กน้อยสามารถส่งผลให้เสียเลือดหลายวันหรือสัปดาห์ หรือไม่หายสมบูรณ์เลย ในบริเวณอย่างสมองและในข้อ การเลือดไหลไม่หยุดนี้อาจถึงชีวิตหรือหมดกำลัง (debilitation) ถาวรได้
==ประวัติศาสตร์==
===ราชวงศ์ยุโรป===
== อ้างอิง ==
== แหล่งข้อมูลอื่น ==
ฮีโมฟีเลียไทย - HemophiliaThai 
Hemophilia.ca, Hemophilia A & B information, Canadian Hemophilia Society
Hemophilia.org, Types of Bleeding Disorders], UK Haemophilia Society
WFH.org , Online Hemophilia Publications Library: World Hemophilia Federation
Haemophilia.org.uk , An Introduction to Haemophilia, UK Haemophilia Society
History of Heamophilia Research
โลหิตวิทยา
ฮีโมฟิเลีย
ทวี มณีนุตร

คุณทวี มณีนุตร พระอภิบาลใน สมเด็จเจ้าฟ้าฯ กรมพระศรีสวางควัฒน วรขัตติยราชนารี
==ประวัติ==
คุณทวี มณีนุตร  ได้รับพระราชทานเครื่องราชอิสริยาภรณ์ทุติยจุลจอมเกล้าวิเศษ (ท.จ.ว.) (ฝ่ายใน) จึงใช้คำนำหน้าว่า คุณ  แทน ท่านผู้หญิง เนื่องจากมิได้สมรส
เมื่อวันที่ 19 กันยายน พ.ศ. 2540 คุณทวี มณีนุตร  ประสบอุบัติเหตุ เฮลิคอปเตอร์ซูเปอร์พูม่า ตกที่จังหวัดนราธิวาส พ.ศ. 2540 เป็นอุบัติเหตุ เมื่อเฮลิคอปเตอร์ลำหนึ่งในขบวนเสด็จฯ สมเด็จพระนางเจ้าฯ พระบรมราชินีนาถ จำนวน 6 ลำ เดินทางจากบ้านโต๊ะโมะ ตำบลภูเขาทอง อำเภอสุคิริน จังหวัดนราธิวาส มุ่งหน้ากลับพระตำหนักทักษิณราชนิเวศน์ เครื่องเกิดขัดข้อง และชนยอดเขา ตกกลางป่าบริเวณเทือกเขาลิจอ บ้านไอปาเกาะ ตำบลภูเขาทอง อำเภอสุคิริน จังหวัดนราธิวาส เมื่อเวลา 19.45 น. อุบัติเหตุครั้งนี้ข้าราชบริพารชั้นผู้ใหญ่เสียชีวิตรวม 14 ท่าน 
== เครื่องราชอิสริยาภรณ์ ==
== อ้างอิง ==
ท่านผู้หญิง
ผู้ได้รับเครื่องราชอิสริยาภรณ์ ป.ภ.
ผู้ได้รับเครื่องราชอิสริยาภรณ์ ท.จ.ว. (ฝ่ายใน)
เสียชีวิตจากอุบัติเหตุทางการบินในประเทศไทย
จั๊กกะแหล๋น

จั๊กกะแหล๋น เป็นภาพยนตร์ไทย แนวแอ็คชั่นคอเมดี้ บทและกำกับโดย หม่ำ จ๊กมก นำแสดงโดย จีจ้า ญาณิน, หม่ำ จ๊กมก, ค่อม ชวนชื่น, บริบูรณ์ จันทร์เรือง, เฉลิมศักดิ์ แย้มขะมัง, อธิศ อมรเวช และนักแสดงตลกอื่นๆอีกมากมาย ภาพยนตร์เรื่องนี้กำหนดฉายวันที่ 28 เมษายน พ.ศ. 2554  โดยหม่ำ จ๊กมก ได้เผยว่า คำว่า จั๊กกะแหล๋น เป็นคำพื้นบ้าน ใช้เรียกเด็กผู้หญิงตัวเล็กๆ หน้าตาจิ้มลิ้ม นิสัยห้าวๆ แก่นๆ อันเป็นที่มาของคาแร็คเตอร์ตัวละครหลักและชื่อเรื่องภาพยนตร์นี้
ภาพยนตร์ทำรายได้ 24.08 ล้านบาท
== เนื้อเรื่องย่อ ==
"ลุงแสวง" (รับบทโดยหม่ำ จ๊กมก) อาสาร่วมปฏิบัติการภารกิจต่อสู้ ภายหลังจากที่หลานสาวของตนที่มีชื่อว่า "จั๊กกะแหล๋น" (รับบทโดยจีจ้า ญาณิน) ได้ขี่จักรยานฟิกซ์เกียร์ออกไปสู่โลกภายนอกพร้อมกับเพื่อนของเธออยู่เสมอ แล้วพวกเขาก็ได้รับจ้างส่งของเถื่อนให้แก่พวกมาเฟียจนเกิดเป็นเรื่องราวใหญ่โตอย่างไม่คาดคิด ทั้งยังมีปัญหารักสามเส้ามารุมเร้าหัวใจ เหตุการณ์ดังกล่าวทำให้ทั้งลุงแสวงและจั๊กกะแหล๋นต้องลำบากใจ
== นักแสดงนำ ==
== การสร้าง ==
จั๊กกะแหล๋น กำหนดฉายในประเทศไทยครั้งแรก พ.ศ. 2554  เนื้อเรื่องกล่าวถึงเด็กหญิงคนหนึ่งซึ่งมีชื่อว่าจั๊กกะแหล๋น (รับบทโดยจีจ้า ญาณิน) เป็นเด็กที่มีนิสัยห้าวและแก่น แต่เธอมีลุงคอยดูแล (รับบทโดยหม่ำ จ๊กมก) ภาพยนตร์ชุดนี้มีฉากถ่ายทำสำคัญอยู่ที่ท่าเรือศุภนาวา อำเภอพระประแดง จังหวัดสมุทรปราการ โดยได้นำจักรยานฟิกซ์เกียร์มาประกอบการถ่ายทำภาพยนตร์ชุดดังกล่าว ภาพยนตร์ชุดนี้ถือเป็นภาพยนตร์แอ็คชั่นคอเมดี้เรื่องแรกของจีจ้า ญาณิน
== อ้างอิง ==
== แหล่งข้อมูลอื่น ==
เว็บไซต์ภาพยนตร์ จั๊กกะแหล๋น 
บู๊เลือดสาด ฮากระจาย กับเบื้องหลัง “จั๊กกะแหล่น”
ภาพยนตร์โดยบั้งไฟ ฟิล์ม
ภาพยนตร์ศิลปะการต่อสู้
ภาพยนตร์ตลก
ภาพยนตร์มวยไทย
ภาพยนตร์เทควันโด
ภาพยนตร์โดยสหมงคลฟิล์ม
ภาพยนตร์ที่ออกฉายในปี พ.ศ. 2554
อีซีคีล แจ็กสัน

พาร์มาร์ ริกลอน เอ็ดเวิร์ด สตีเฟนส์ (Parmar Rycklon Edward Stephens) เกิด 22 เมษายน ค.ศ. 1978 เป็นอดีตนักมวยปล้ำอาชีพชาวกายอานาในชื่อ อีซีคีล แจ็กสัน (Ezekiel Jackson)
== ประวัติ ==
อีซีคีลได้เซ็นสัญญากับ WWE ในปี 2007 เปิดตัวครั้งแรกในสแมคดาวน์ 2008 โดยรับบทเป็นบอดี้การ์ดให้กับไบรอัน เคนดริก โดยอีซีคีลขึ้นปล้ำแมตช์แรกชนะซูเปอร์ เครซี จากนั้นก็เริ่มปล้ำแท็กทีมกับเคนดริก
อีซีคีลได้ถูกดราฟท์ตัวไปECW ค่ายมวยปล้ำที่มีความโหดเป็นแกนหลัก และก็ต้องแยกบทบาทกับเคนดริก ตอนย้ายมาอยู่ ECW ก็หายไปพักนึงโดยไปฝึกที่ FCW แต่พอกลับมาก็มาพร้อมกับวลาดิเมียร์ คอซลอฟ และก็หันไปเป็นลูกน้องของวิลเลียม รีกัล ที่วางแผนจะเอาแชมป์ ECW มากจากคริสเตียนให้ได้ แต่ก็ชิงเท่าไหร่ก็ไม่สำเร็จ และในที่สุดก็ถึงคราวตอนสุดท้ายของ ECW อีซีคีลก็สามารถคว้าแชมป์จากคริสเตียนมาได้ในแมตช์เอ็กซ์ตรีมรูลส์ ทำให้เป็นแชมป์ ECW สมัยแรกและคนสุดท้าย
หลังจากเป็นแชมป์คนสุดท้าย อีซีคีลก็ได้ย้ายมาสังกัดอยู่รอว์ และได้ปล้ำแมตช์แรกเอาชนะจิมมี หวาง หยางไปได้ จากนั้นก็สามารถเอาชนะเคนมาได้ในดาร์กแมตช์ ในแบรกกิ้ง ไรท์ส (2010) ได้เข้าร่วมเป็นสมาชิกของทีมฝั่งรอว์แพ้ทีมฝั่งสแมคดาวน์ ในรอว์ พฤศจิกายน เขาได้มาสู่การแข่งขันคิงออฟเดอะริง แต่ก็ไม่ได้เป็นผู้ชนะ
อีซีคีลได้ย้ายมาสแมคดาวน์ และได้เข้าร่วมเป็นสมาชิกกลุ่มเดอะคอร์ ร่วมกับเวด บาร์เร็ตต์, ฮีท สเลเตอร์ และจัสติน เกเบรียล ในรอยัลรัมเบิล (2011) ได้เข้าร่วมแมตช์รอยัลรัมเบิล โดยก่อนเริ่มแมตช์ก็มีการรุมอัดกันระหว่างเดอะคอร์กับเดอะนิวเน็กซัส แต่ทว่าผู้จัดการทั่วไปนิรนามของรอว์ได้ส่งอีเมลมาบอกให้ทั้งสองฝ่ายหยุด และให้กลับไปหลังเวทีทั้งหมด อีซีคีลได้ออกมาเป็นลำดับที่36 แต่ก็ถูกเหวี่ยงออกจากเวทีโดยเคน ในเรสเซิลเมเนีย ครั้งที่ 27 กลุ่มเดอะคอร์ได้ปล้ำแท็กทีม 8 คน แพ้ให้กับบิ๊กโชว์, เคน, ซานติโน มาเรลลา และโคฟี คิงส์ตัน
ในสแมคดาวน์ 6 พฤษภาคม 2011 อีซีคีลได้ถูกรุมและเตะออกจากกลุ่มเดอะคอร์ จากนั้นก็ได้กลายมาเป็นฝ่ายธรรมะ ในแคปิเทล พูนิชเมนท์ได้เอาชนะบาร์เร็ตต์คว้าแชมป์อินเตอร์คอนติเนนทัลสมัยแรก ในสแมคดาวน์ 9 สิงหาคม 2011 เสียแชมป์ให้โคดี โรดส์ ปี 2014 ได้ลาออกจาก WWE
== ผลงาน ==
Pro Wrestling Illustrated
* PWI ranked him #78 of the top 500 singles wrestlers in the PWI 500 in 2011
World Wrestling Entertainment/WWE
* ECW Championship (1 time)
* WWE Intercontinental Championship (1 time)
== อ้างอิง ==
== แหล่งข้อมูลอื่น ==
Online World of Wrestling profile
นักมวยปล้ำชาวกายอานา
ประภาคารสันดอนปากน้ำเจ้าพระยา

ประภาคารสันดอนปากน้ำเจ้าพระยา  เป็นประภาคารแห่งแรกในประเทศไทย ตั้งอยู่ที่ปากแม่น้ำเจ้าพระยา ใช้งานในปี พ.ศ. 2417 ถึง พ.ศ. 2472
== ประวัติ ==
ประภาคารสันดอนปากน้ำเจ้าพระยา ควบคุมการก่อสร้างโดยสมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้สำเร็จราชการในพระบาทสมเด็จพระจุลจอมเกล้าเจ้าอยู่หัว เปิดให้ใช้เมื่อวันที่ 9 พฤศจิกายน พ.ศ. 2417 ใช้มาจนถึงวันที่ 1 ธันวาคม พ.ศ. 2472 รวมระยะเวลา 55 ปี 22 วัน
ในสมัยรัชกาลที่ 5 ปากแม่น้ำเจ้าพระยามีเรือเข้าออกจำนวนมาก อันเป็นผลมาจากการค้าขายกับต่างชาติที่มากขึ้นกว่าแต่ก่อน สมเด็จเจ้าพระยาบรมมหาศรีสุริยวงศ์ใช้ทุนทรัพย์ส่วนตัวในการก่อสร้าง ซึ่งราชกิจจานุเบกษา เล่ม 1 กล่าวว่า ค่าก่อสร้างเป็นเงิน 225 ชั่ง 5 ตำลึง 5 สลึง (18,021.25 บาท) สมเด็จเจ้าพระยาบรมมหาศรีสุริยวงศ์ได้ส่งพระสยามธุรพาห์ กุงสุลไทย ณ กรุงลอนดอน เป็นผู้ซื้อเรือนตะเกียงมายังสยาม
ระหว่างการก่อสร้างประภาคารได้เกิดทรุดตัวลง ทำให้ก่อสร้างช้ากว่ากำหนด หลังจากแก้ไขใหม่จนก่อสร้างเสร็จแล้ว สมเด็จเจ้าพระยาบรมมหาศรีสุริยวงศ์ได้ยกให้เป็นสมบัติของแผ่นดิน ภาษาอังกฤษเรียกประภาคารแห่งนี้ว่า "รีเยนท์ไลท์เฮาส์" (Regent Lighthouse; ประภาคารผู้สำเร็จราชการ) หลักฐานของกรมอุทกศาสตร์ กองทัพเรือ เรียก "ประภาคารสันดอนปากน้ำเจ้าพระยา" คนทั่วไปเรียก "กระโจมไฟสันดอน"
=== หลังยุติการใช้งาน ===
ในช่วงปี พ.ศ. 2450 ได้มีการนำเรือทุ่นไฟมาใช้งานแทนที่ตัวประภาคาร แต่ต่อมาได้ยุติการใช้เรือเนื่องจากราคาการดูแลที่สูง และสร้างประภาคารหลังใหม่แทนที่ประภาคารสันดอนปากน้ำเจ้าพระยาในปี พ.ศ. 2479 ซึ่งอยู่จากจุดที่ตั้งเดิมและยุติการใช้งานเมื่อปี พ.ศ. 2502 และมีการก่อสร้างสถานีนำร่องของกรมเจ้าท่าขึ้นมาที่บริเวณสันดอนปากแม่น้ำเจ้าพระยา และใช้งานมาจนถึงปัจจุบัน
== รายละเอียด ==
ประภาคารสันดอนปากน้ำเจ้าพระยา ข้อมูลตามราชกิจจานุเบกษาในขณะนั้นระบุว่าตั้งอยู่ในละติจูด 13 (ดีกรี) องศา 29 มินิศ (ลิปดา) 26 เสกัน (ฟิลิปดา) เหนือ นับข้างทิศตะวันออก ลอนยิศจุน 100 ดีกรี (องศา) 35 มินิศ (ลิปดา) 20 เสกัน (ฟิลิปดา) โดยตัวประภาคารสูงพ้นน้ำ 44 ฟุต มีแสงสว่างมองเห็นได้ไกล 10 ไมล์ และมีแหล่งกำเนิดแสงคือตะเกียง
== ปัจจุบัน ==
ตำแหน่งปัจจุบันของประภาคาร ตั้งอยู่ในตำแหน่งเดิมคือละติจูดที่ 13 องศา 27 ลิปดา 26 ฟิลิปดาเหนือ ลองติจูด 100 องศา 35 ลิปดา 20 ฟิลิปดาตะวันออก มีจุดสังเกตคือทุ่นสีแดง หมายเลข 14 มองตั้งฉากกับแนวทุ่นไปทางทิศตะวันตกเฉียงเหนือระยะทาง 2.5 กิโลเมตร คือตำแหน่งที่ตั้งของประภาคารสันดอนปากน้ำเจ้าพระยาในปัจจุบัน
== อ้างอิง ==
ประภาคาร . พิพิธภัณฑ์ทหารเรือ. สืบค้น 18-12-2553.
สิ่งก่อสร้างในจังหวัดสมุทรปราการ
สิ่งก่อสร้างตั้งแต่ พ.ศ. 2472
สันดอนปากน้ำเจ้าพระยา
โอดาวาระ

โอดาวาระ  เป็นนครทางทิศตะวันตกในจังหวัดคานางาวะ ประเทศญี่ปุ่น ในเดือนกุมภาพันธ์ 2015 มีจำนวนประชากรประมาณ 194,672 มีขนาดพื้นที่ 113.79 ตารางกิโลเมตร เป็นเมืองที่ตั้งของปราสาทโอดาวาระที่มีชื่อเสียง
== ภูมิศาสตร์ ==
โอดาวาระตั้งอยู่บริเวณที่ราบอาชิงาระ ทางตะวันตกของจังหวัดคานางาวะ ติดกับภูเขาฮาโกเนะ ซึ่งทอดตัวยาวจากทิศเหนือสู่ทิศตะวันตก มีแม่น้ำซากาวะซึ่งไหลออกสู่อ่าวซางามิ ทางทิศตะวันออก ทางทิศใต้ติดกับมหาสมุทรแปซิฟิก
=== เทศบาลโดยรอบ ===
จังหวัดคานางาวะ
* นครมินามิอาชิงาระ
* เมืองนิโนมิยะ
* เมืองโออิ, เมืองไคเซ, เมืองนากาอิ
* เมืองฮาโกเนะ, เมืองมานาซูรุ, เมืองยูงาวาระ
=== ภูมิอากาศ ===
==อ้างอิง==
==บรรณานุกรม==
Hammer, Joshua. (2006).  Yokohama Burning: The Deadly 1923 Earthquake and Fire that Helped Forge the Path to World War II. New York: Simon & Schuster.   (cloth)
== แหล่งข้อมูลอื่น ==
เว็บไซต์ทางการ (ภาษาญี่ปุ่น)
ชีวิตในโอดาวาระ
โอาดาวาระในปัจจุบัน เว็บไซต์สำหรับนักท่องเที่ยวนานาชาติ 
ภาพยนตร์ในโอดาวาระ  (ภาษาญี่ปุ่น)
นครในจังหวัดคานางาวะ
มาร์ก ออลไบรตัน

มาร์ก เควิน ออลไบรตัน (Marc Kevin Albrighton) เกิดเมื่อวันที่ 18 พฤศจิกายน ค.ศ. 1989 เป็นนักฟุตบอลชาวอังกฤษ เล่นให้กับสโมสรฟุตบอลเลสเตอร์ซิตีในอีเอฟแอลแชมเปียนชิป โดยเล่นตำแหน่งปีกขวา
== อ้างอิง ==
นักฟุตบอลชาวอังกฤษ
ผู้เล่นในพรีเมียร์ลีก
ผู้เล่นสโมสรฟุตบอลแอสตันวิลลา
บุคคลจากเทศมณฑลสแตฟฟอร์ดเชอร์
ปีกฟุตบอล
ฮาบิบ เบย์

ฮาบิบ เบย์ (Habib Beye) เกิดเมื่อวันที่  19 ตุลาคม ค.ศ. 1977 เป็นอดีตนักฟุตบอลชาวเซเนกัลที่เกิดในฝรั่งเศส เคยเล่นในพรีเมียร์ลีก กับนิวคาสเซิล ยูไนเต็ดและสโมสรฟุตบอลแอสตันวิลลา และฟุตบอลทีมชาติเซเนกัล เล่นตำแหน่งแบ็กขวาและตำแหน่งกองหลัง
== อ้างอิง ==
ผู้เล่นออแล็งปิกเดอมาร์แซย์
ผู้เล่นสโมสรฟุตบอลแอสตันวิลลา
ผู้เล่นสโมสรฟุตบอลนิวคาสเซิลยูไนเต็ด
ผู้เล่นสโมสรฟุตบอลดองคัสเตอร์โรเวอส์
ผู้เล่นในพรีเมียร์ลีก
ผู้เล่นในลีกเอิง
นักฟุตบอลชาวเซเนกัล
ผู้เล่นในฟุตบอลโลก 2002
บุคคลจากจังหวัดโอดแซน
การสระผม

การสระผม เป็นกิจกรรมอย่างหนึ่งของมนุษย์เพื่อทำความสะอาดเส้นผมและหนังศีรษะ มักใช้แชมพูในการสระผม เพื่อละลายไขมันและเป็นตัวนำพาสิ่งสกปรกที่ติดอยู่กับไขมันออกมา บางทีมีการใช้ครีมนวดบำรุงผมร่วมด้วย การสระผมจะใช้วิธีการเกา นวด เพื่อนำพาสิ่งสกปรกออกจากเส้นผม และล้างสิ่งสกปรกเหล่านั้นด้วยน้ำสะอาดทุกครั้ง
การแต่งผม
แบร์รี แบนแนน

แบร์รี แบนแนน (Barry Bannan) เกิดเมื่อวันที่ 1 ธันวาคม ค.ศ. 1989 เป็นนักฟุตบอลชาวสกอตแลนด์ ปัจจุบันเล่นตำแหน่งกองกลางให้กับสโมสรฟุตบอลเชฟฟีลด์เวนส์เดย์ในแชมเปียนชิปอังกฤษ และยังเล่นให้กับทีมชาติสกอตแลนด์
ก่อนย้ายเข้ามาแอสตันวิลลา แบนแนนเคยเล่นให้กับดาร์บีเคาน์ตีและแบล็กพูล
ผู้เล่นในพรีเมียร์ลีก
ผู้เล่นสโมสรฟุตบอลแอสตันวิลลา
ผู้เล่นสโมสรฟุตบอลดาร์บีเคาน์ตี
ผู้เล่นสโมสรฟุตบอลแบล็กพูล
ผู้เล่นสโมสรฟุตบอลลีดส์ยูไนเต็ด
ผู้เล่นสโมสรฟุตบอลคริสตัลพาเลซ
ผู้เล่นสโมสรฟุตบอลโบลตันวอนเดอเรอส์
ผู้เล่นสโมสรฟุตบอลเชฟฟีลด์เวนส์เดย์
นักฟุตบอลชาวสกอตแลนด์
นักฟุตบอลทีมชาติสกอตแลนด์
บุคคลจากพื้นที่สภานอร์ทแลนาร์กเชอร์
เรือนแพ

เรือนแพ คือ เรือนที่เคยตั้งอยู่บนแพในน้ำแล้วยกขึ้นมาปลูกบนบก อาจหมายถึง
เรือนแพ, ภาพยนตร์ไทย พ.ศ. 2504 และ พ.ศ. 2532 พระนิพนธ์ใน พระเจ้าวรวงศ์เธอ พระองค์เจ้าภาณุพันธุ์ยุคล
เรือนแพ, เพลงของ ชรินทร์ นันทนาคร สร้างจากภาพยนตร์ดังกล่าว
เรือนแพ, นวนิยายพระนิพนธ์ในของ พระเจ้าวรวงศ์เธอ พระองค์เจ้าภาณุพันธุ์ยุคล สร้างจากภาพยนตร์ดังกล่าว
เรือนแพ, ละครโทรทัศน์ไทย พ.ศ. 2538 และ พ.ศ. 2554 สร้างจากนิยายและภาพยนตร์ดังกล่าว
== อ้างอิง ==
ชูซ็อก

ชูซ็อก (추석) เดิมรู้จักกันในชื่อของ ฮันกาวี (한가위) เป็นชื่อของวันสำคัญในช่วงเทศกาลเพาะปลูกของชาวเกาหลี โดยตรงกับวันขึ้น 15 ค่ำ เดือน 8 ซึ่งตรงกับวันพระจันทร์เต็มดวงตามปฏิทินจันทรคติ ซึ่งเป็นวันขอบคุณพระเจ้า เป็นวันหยุดเพื่อการเฉลิมฉลอง 3 วัน ผู้คนในครอบครัวจะเดินทางมาพบกันเพื่อเฉลิมฉลองการเก็บเกี่ยวของแต่ละปี และมีทำการทำพิธีไหว้พระจันทร์เพื่อขอบคุณ และขอพรเพื่อเป็นสิริมงคลแก่ปีถัดไป สำหรับบางครอบครัวนั้นยังถือเป็นการไหว้บรรพบุรุษในวันเดียวกันนี้ด้วยเช่นกัน อาหารที่เป็นสัญลักษณ์ของเทศกาลดังกล่าวคือ ต็อก หรือเค้กข้าว ซึ่งเป็นขนมประจำชาติเกาหลีที่ทำจากแป้งข้าวเหนียวปั่นใส่ไส้จำพวกถั่วและน้ำตาล
== ต้นกำเนิด ==
ตามความเชื่อของผู้คนในอดีต ชูซ็อกมีต้นกำเนิดมาจาก กาแบ ซึ่งมีในช่วงเริ่มต้นรัชสมัยที่สามแห่งอาณาจักรซิลลา (57 ปีก่อนคริสต์ศักราช - ค.ศ. 935) ซึ่งเป็นการประกวดทอผ้าประจำเดือนของทั้งสองคณะ มาสู่วันกาแบ คณะที่สามารถทอผ้าได้มากกว่าจะเป็นผู้ชนะและจะได้รับการปฏิบัติฉลองจากคณะที่แพ้ อย่างไรก็ตาม นี่ยังได้รับการกล่าวว่าชูซ็อกเป็นเครื่องหมายที่บอกว่าอาณาจักรซิลลามีชัยเหนืออาณาจักรบัลแฮ ซึ่งเชื่อว่าการแข่งขันทอผ้า, การแข่งยิงธนู และการสาธิตศิลปะการต่อสู้ต่างได้รับการจัดให้เป็นส่วนหนึ่งของเทศกาล
== อ้างอิง ==
== บรรณานุกรม ==
The Academy of Korean Studies, ed. (1991), "Chuseok", Encyclopedia of Korean People and Culture, Woongjin. (in Korean)
== แหล่งข้อมูลอื่น ==
추석 - Chuseok - ชูซ็อก  
วันหยุดในเกาหลี
วันสำคัญทางศาสนาพุทธ